Područje Specijalnog rezervata prirode 'Titelski breg' čine tri prostorno odvojene celine odnosno sektora, i to sektor Titel - Mošorin, KO Titel i KO Mošorin, površine 243,20 ha, sektor Mošorin - Vilovo, KO Mošorin i KO Vilovo, površine 70,00 ha i sektor Vilovo - Lok, KO Vilovo, KO Lok i KO Titel, površine 182,80 ha. Oko Specijalnog rezervata prirode 'Titelski breg' uspostavlja se zaštitna zona na teritoriji opštine Titel, delovi KO Šajkaš, KO Vilovo, KO Lok, KO Titel i KO Mošorin, površine 8643 ha. Opis i grafički prikaz granica Specijalnog rezervata prirode 'Titelski breg' i zaštitne zone odštampani su uz ovu uredbu i čine njen sastavni deo.

Član 4. Na području Specijalnog rezervata prirode 'Titelski breg' utvrđuju se režimi zaštite I, II i III stepena. Režim zaštite I stepena, ukupne površine 69,00 ha, odnosno 13,94% područja, obuhvata delove istočnog i severoistočnog odseka Titelskog brega, odnosno sledeće površine:

- 1) Piramida - Ciglana, površine 11,00 ha, KO Titel;
- 2) Ciglana - Strelište, površine 1,70 ha, KO Titel;
- 3) Strelište - surduk Dukatar, površine 56,30 ha, KO Titel i KO Mošorin.

Režim zaštite II stepena, ukupne površine 246,00 ha, odnosno 49,62 %područja, obuhvata odsek Titelskog brega od surduka Stubanlija kod Mošorina do Loka i pašnjake na lesnoj terasi kod Loka, odnosno sledeće površine:

- 1) Severni obod, površine 65,40 ha, KO Mošorin;
- 2) Zapadni obod, površine 37,80 ha, KO Mošorin i KO Vilovo;
- 3) Južni obod, površine 85,60 ha, KO Vilovo, KO Lok i KO Titel;
- 4) Pašnjaci kod Loka, površine 17,80 ha, KO Lok;
- 5) Pašnjaci kod Vodica, površine 39,40 ha, KO Lok.

Režim zaštite III stepena, ukupne površine 181,00 ha, odnosno 36,44 % područja, obuhvata vidikovac Kalvariju, delove istočnog i severoistočog odseka Titelskog brega i desnu aluvijalnu ravan Tise, koridore puteva u okviru površina sa režimom zaštite II stepena i prostor surduka severoistočno od Loka, odnosno preostali deo zaštićenog područja koji nije obuhvaćen režimom zaštite I i II stepena, KO Titel i KO Mošorin, KO Vilovo i KO Lok.

Član 5. Na području Specijalnog rezervata prirode 'Titelski breg' i zaštitne zone iz člana 3. ove uredbe nije dozvoljeno obavljati radove i aktivnosti za koje se u skladu sa zakonom kojim se uređuje zaštita prirode utvrdi da mogu odštetiti vrednosti iz člana 2. ove uredbe, pre svega strukturu lesnog odseka i prateće oblike njegovog reljefa, populacije, zajednice i staništa biljnih i životinjskih vrsta, kao i narušiti prirodne procese, ekološku celovitost područja i integritet prostora arheoloških nalazišta ili značajno nepovoljno uticati na karakteristična obeležja predela. Na površinama sa režimom zaštite I, II ili III stepena neposredno se primenjuju zabrane radova i aktivnosti koje su kao takve utvrđene zakonom kojim se uređuje zaštita prirode, a koje regulišu režime zaštite u zaštićenim područjima. Na području Specijalnog rezervata prirode 'Titelski breg' i na području zaštitne zone, osim na površinama sa režimom zaštite I stepena, neposredno se primenjuju odredbe zakona kojim se uređuje zaštita prirode i propisa donetih na osnovu tog zakona koje se odnose na korišćenje bioloških, biotehničkih i hemijskih sredstava za zaštitu ekosistema i očuvanje biološke raznovrsnosti, ekološki značajna područja i ekološku mrežu, očuvanje pokretnih zaštićenih prirodnih dokumenata i zaštitu i očuvanje divljih vrsta, uključujući kontrolu unošenja alohtonih divljih vrsta i suzbijanje invazivnih vrsta.

Član 6. Na površinama na kojima je utvrđen režim zaštite I stepena sprovodi se stroga zaštita kojom se omogućava spontano odvijanje prirodne sukcesije i drugih ekoloških i prirodnih procesa,

2